Landsrådet for Norges barne- og ungdomsorganisasjoner

**Landsrådet for Norges barne- og ungdomsorganisasjoner** (**LNU**) er en paraplyorganisasjon for 103 landsomfattende barne- og ungdomsorganisasjoner i Norge. Medlemsorganisasjonene er demokratiske og frivillige barne- og ungdomsorganisasjoner, og representerer et stort mangfold av aktiviteter og verdier. LNU skal på vegne av medlemsorganisasjonene være et politiske interesseorgan, en kompetansekanal og premissleverandør for barne- og ungdomspolitikk.

Organisasjonens styreleder er Jakob Øvensen Aanderaa, mens generalsekretær er Ragnhild Bjørkum Vassbotn.

## Historie
LNU har røtter tilbake til etterkrigstida, og statlige institusjoner som Statens ungdoms- og idrettskontor (STUI), som ble til ved et stortingsvedtak i 1950, og Nasjonalkomiteen for internasjonalt ungdomsarbeid (NIU), som også ble etablert på 1950-tallet. LNU har et nært samarbeid med lignende organisasjoner i andre land, som svenske Landsrådet för Sveriges Ungdomsorganisationer (LSU).

LNU fikk dagens form 7. juni 1980 som Landsrådet for Norske Ungdomsorganisasjoner og tok da over det internasjonale arbeidet drevet av NIU, og fikk dessuten nasjonalt ungdomsarbeid, nordisk samarbeid og u-landsinformasjon som arbeidsfelt. Gjennom 1980-tallet fungerte LNU parallelt med Statens barne- og ungdomsråd (STABUR) inntil det ble nedlagt i 1987. STABURs oppgaver ble da delt mellom LNU og STUI.

I 2000 skiftet LNU navn, fra å hete Landsrådet for Norske Ungdomsorganisasjoner til Landsrådet for Norges barne- og ungdomsorganisasjoner. I dag bruker organisasjonen «Norges barne- og ungdomsorganisasjoner» i omtale av seg selv.

LNU har utviklet seg til å bli medlemsorganisasjonenes politiske interesseorgan og en kompetansebank og premissleverandør for barne- og ungdomspolitikken.

## LNUs arbeidsområdet
LNU har i hovedsak tre arbeidsområder: *interessepolitikk*, *kompetanse* og *forvaltning*.

* Interessepolitikk
: LNU skal være en interesseorganisasjon for medlemsorganisasjonene, og fremme medlemsorganisasjonenes felles interesser og egenart overfor myndigheter og viktige samfunnsinstitusjoner.

* Kompetanse
: LNU skal yte service og formidle kompetanse til organisasjonene. LNU gjennomfører blant annet en rekke gratis kurs for medlemsorganisasjonene, jobber med veiledning i enkeltsaker og har egne kompetanseprosjekter innenfor for eksempel mangfold og inkludering (Styrk-prosjektet), og arbeid mot seksuell trakassering og overgrep (Trygg!).

* Forvaltning
: LNU forvalter flere støtteordninger som bidrar til utvikling av barne- og ungdomsorganisasjoner i Norge. LNU forvalter årlig rundt 180 millioner gjennom 6 ulike støtteordninger, blant annet Frifond som er en støtteordning for lokal aktivitet.

## LNUs støtteordninger
LNU administrerer en rekke støtteordninger.

*Frifond organisasjon
*Frifond barn og unge
*Kulturstøtta
*Manfold- og inkluderingsstøtta
*Bærekraftstøtta
*Aktivitetsstøtta

## Internasjonale ungdomsdelegater

Hvert år utnevner LNU ungdommer som skal være delegater i internasjonale fora. De mest kjente er ungdomsdelegatene som hvert år reiser som til FNs generalforsamling. Ordningen er støttet av Utenriksdepartementet, og kriteriene for å utnevnes er blant annet bred bakgrunn fra organisasjonslivet, politisk erfaring og aktivt arbeid i sin organisasjon. Det er som regel en jente og en gutt sendes, de bør være under 26 år. Dette er en ordning som har pågått siden 1971, og Arne Treholt var en av de 2 første delegatene. Andre kjente ungdomsdelegater har blant andre vært Per-Kristian Foss (1973), Jens Stoltenberg (1984) og Kristin Halvorsen (1985)

## Medlemmer
 

* 4H Norge
* Acta – barn og unge i Normisjon
* AFS Norge Internasjonal Utveksling
* AKKS Norge
* Aktivitetsklubben
* Annai poopathi tamilsk kultursenter
* ANSA – Association of Norwegian Students Abroad
* Arbeidernes Ungdomsfylking
* bandORG
* Blå Kors Ung
* Brunstad Ungdomsklubb
* Changemaker
* CISV Norge
* De Unges Orkesterforbund
* Det frivillige Skyttervesen
* Det Norske Misjonsselskaps Barne- og Ungdomsorganisasjon
* DNT Ung
* Dysleksi Norge
* Elevorganisasjonen
* Europeisk Ungdom
* FN-studentene
* Framfylkingen
* Frelsesarmeens Barn og Unge
* Fremskrittspartiets ungdom
* Frikirkens Barn og Unge
* Frilynt Norge
* Grønn Ungdom
* HEKTA
* Hørselshemmedes Landsforbunds Ungdom
* Humanistisk Ungdom
* Hyperion – Norsk forbund for fantastiske fritidsinteresser
* Indremisjonsforbundets barne- og ungdomsorganisasjon
* JUBA
* Juvente
* Korpsnett Norge
* Kristelig Folkepartis Ungdom
* Kristen Idrettskontakt
* Lærerstudentene
* Landsforeningen for barnvernsbarn
* Landsorganisasjonen for Tverrkirkelig Ungdom
* LAWAN – Det Kurdiske Ungdomsforbundet i Norge
* Mental Helse Ungdom
* Metodistkirkens B/U Forbund
* Miljøagentene
* Misjonskirken UNG
* Natur og Ungdom
* Noereh
* Noregs Ungdomslag
* Norges Aserbajdsjanske Ungdomsforening (NAYO)
* Norges Blindeforbunds Ungdom
* Norges Bygdeungdomslag
* Norges Døveforbunds Ungdom
* Norges Handikapforbunds Ungdom
* Norges Husflidlag
* Norges Jeger- og Fiskerforbund
* Norges KFUK-KFUM
* Norges KFUK-KFUM-speiderne
* Norges Kristelige Student- og Skoleungdomslag
* Norges Kristelige Studentforbund
* Norges Musikkorps forbund
* Norges speiderforbund
* Norges Unge Katolikker
* Norsk Cøliakiforenings Ungdom
* Norsk Folkehjelp Ungdom
* Norsk Målungdom
* Norsk Medisinstudentforening
* Norsk Studentorganisasjon
* Norske ergoterapeutstudenters interesseorganisasjon
* Ny Generasjon
* Organisasjon for Norske Fagskolestudenter
* Pinse Ung
* Press – Redd Barna Ungdom
* Psoriasis- og eksemforbundet ung
* 
* Rød Ungdom
* Røde Kors Ungdom
* Seksualpolitisk Nettverk Ungdom (SNU)
* Senterungdommen
* Skeiv Ungdom
* Skjærgårds LIVE
* Søndagsskolen Norge
* Sosialistisk Ungdom
* Spire
* Studentenes og akademikernes internasjonale hjelpefond (SAIH)
* Tsjetsjensk Ungdomsforening
* Ung baptist
* Ung i Kor
* Ung i Trafikken – Ingen venner å miste
* Ung Kirkesang
* Ungdom mot EU
* Ungdom mot narkotika
* Ungdommens Sjakkforbund
* Unge Høyres Landsforbund
* Unge sentrum
* Unge Venstre
* Vietnamesisk Barne- og Ungdomsforening
* World Saving Hustle
* YATA Norge
* Youth For Understanding


## Ledere

;Ledere
* 2024–d.d: Jakob Øvensen Aandreaa (Elevorganisasjonen)
* 2022–2024: Margrete Bjørge Katanasho (PRESS - Redd Barna Ungdom)
* 2020–2022: Isa Maline Isene (Grønn Ungdom)
* 2017–2020.: Rode Margrete Hegstad (Frikirkens barn og unge)
* 2013–2017: Stian Seland (Norges speiderforbund)
* 2011–2013:  (Frikirkens barn og unge)
* 2007–2011: Bjarne Dæhli (Europeisk Ungdom)
* 2004–2007:  (Norges Bygdeungdomslag)
* 2002–2004:  (Ung Kirkesang)
* 1999–2002: Lars Salvesen (Norsk Studentunion)
* 1997–1999:  (Norges KFUK-KFUM)
* 1995–1997:  (Sosialistisk Ungdom)
* 1993–1995: Kjersti Kleven (Norges KFUK-KFUM)
* 1991–1993:  (Ungdom Mot Narkotika)
* 1989–1991:  (4H)
* 1987–1989:  (Noregs Ungdomslag)
* 1984–1986: Frode Forfang (AUF)
* 1983–1984:  (KrFU)
* 1982–1983: Elsbeth Tronstad (Unge Høyre)
* 1980–1982: Kjell Pettersen (Norges KFUM-speidere)

;LNUs generalsekretærer
* 2024-d.d.: Ragnhild Bjørkum Vassbotn
* 2020–2024.: Martine Tønnessen
* 2017–2020: Andreas Borud
* 2011–2017: Martin Ulvestad Østerdal
* 2009–2011: Tale Hungnes
* 2004–2009: Trond Enger
* 2000–2004: 
* 1999: Christian Hellevang (konstituert)
* 1997–1999: Trine Skei Grande
* 1997:  (konstituert)
* 1991–1997: Tor Arne Gangsø
* 1987–1991: Dag Endal
* 1983–1987: 
* 1980–1983: 

## Referanser


## Eksterne lenker
* 
*